CELEX: 31989R3558
Language: el
Date: 1989-11-28 00:00:00
Title: Κανονισμός (ΕΟΚ) αριθ. 3558/89 της Επιτροπής της 28ης Νοεμβρίου 1989 που τροποποιεί τον κανονισμό (ΕΟΚ) αριθ. 3347/89 περί παύσεως της αλιείας του σαυριδιού από πλοία με σημαία κράτους μέλους

Avis juridique important

|

31989R3558

Κανονισμός (ΕΟΚ) αριθ. 3558/89 της Επιτροπής της 28ης Νοεμβρίου 1989 που τροποποιεί τον κανονισμό (ΕΟΚ) αριθ. 3347/89 περί παύσεως της αλιείας του σαυριδιού από πλοία με σημαία κράτους μέλους  

Επίσημη Εφημερίδα αριθ. L 349 της 30/11/1989 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 3558/89 ΤΗΣ ΕΠΙΤΡΟΠΗΣ  της 28ης Νοεμβρίου 1989  που τροποποιεί τον κανονισμό (ΕΟΚ) αριθ. 3347/89 περί παύσεως της αλιείας του σαυριδιού από πλοία με σημαία κράτους μέλους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3347/89 της Επιτροπής (3) ανέστειλε την αλιεία σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII και XIV από πλοία με σημαία ενός κράτους μέλους εκτός της Ισπανίας, της Πορτογαλίας και των Κάτω Χωρών, ή νηολογημένα σε ένα κράτος μέλος, εκτός της Ισπανίας, της Πορτογαλίας και των Κάτω Χωρών·  ότι η Ισπανία μεταβίβασε στις 9 Νοεμβρίου 1989 στη Γαλλία 2 000 τόνους σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII και XIV· ότι η αλιεία σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII και XIV, από σκάφη που φέρουν γαλλική σημαία ή είναι νηολογημένα στη Γαλλία, θα πρέπει επομένως να επιτραπεί από την ημερομηνία έναρξης ισχύος του παρόντος κανονισμού· ότι θα πρέπει, κατά συνέπεια, να τροποποιηθεί προς το σκοπό αυτό ο κανονισμός (ΕΟΚ) αριθ. 3347/89,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 3347/89 αντικαθίσταται από το ακόλουθο κείμενο:  «Άρθρο 1  Τα αλιεύματα σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII και XIV, από σκάφη με σημαία κράτους μέλους ή νηολογημένα σε κράτος μέλος, εκτιμάται ότι έχουν εξαντλήσει για το 1989 τις διαθέσιμες για τα κράτη μέλη ποσοστώσεις, με εξαίρεση την Ισπανία και την Πορτογαλία.  Απαγορεύεται η αλιεία σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII και XIV, από σκάφη με σημαία ενός κράτους μέλους, εκτός της Ισπανίας, της Πορτογαλίας, των Κάτω Χωρών και της Γαλλίας, ή νηολογημένα σε ένα κράτος μέλος εκτός της Ισπανίας, της Πορτογαλίας, των Κάτω Χωρών και της Γαλλίας, καθώς επίσης και η διατήρηση επί του σκάφους, η μεταφόρτωση από ένα σκάφος σε άλλο και η εκφόρτωση των εν λόγω αποθεμάτων από τα σκάφη αυτά μετά από την ημερομηνία κατά την οποία θα αρχίσει να ισχύει ο παρών κανονισμός.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 323 της 8. 11. 1989, σ. 16.